**TELŠIŲ „GERMANTO“ PROGIMNAZIJOS VEIKLOS KOKYBĖS ĮSIVERTINIMO ATASKAITA**

|  |  |  |  |  |  |
| --- | --- | --- | --- | --- | --- |
| **Sritis** | **Rodiklis** | **Vertinimo lygis prieš projektą** | **Vertinimo lygis po antrųjų m.m.** | **Pokytis (įrašyti - rezultatai pagerėjo, pablogėjo, liko tokie patys)** | **Įrodymai ir/ar argumentai, ir/ar priežastys.** |
| 1. Rezultatai | 1.1. Asmenybės tapsmas | 2 | 2 | Rezultatai pagerėjo | Naudojant Google Forms klausimyną paaiškėjo, kad su mokytojais moka bendradarbiauti 77,2% mokinių. 95% prisiima atsakomybę už savo elgesį, 59,1% moka konstruktyviai spręsti iškilusius konfliktus. Anot apklausos, mokiniai planuoja savo ateitį, supranta mokslo vertę, 73,4% žino, kur mokysis toliau. Apklausa parodė, kad 75,7% mokinių džiaugiasi būdami mokyklos bendruomenės dalimi ir nurodo, kad mūsų mokykla yra gera mokykla. Iš 2020 m. apklausos paaiškėjo, kad į mokyklą su džiaugsmu ėjo tik 47% mokinių, o 2022 m. apklausos duomenimis, - jau 76,3% mokinių.  Net 92,9% tėvų mano, jog jų vaikas moka bendrauti su bendraamžiais. 89,4% tėvų įvardijo, kad jų vaikas žino, kur dar jam reikia tobulėti. |
|  | 1.2. Mokinio pasiekimai ir pažanga | 2 | 3 | Rezultatai pagerėjo | 2022 m. pabaigoje paaiškėjo, kad 26,7% pagerėjo antrokų skaitymo įgūdžiai. 2-okai m. m. pradžioje ir pabaigoje rašė EMA lietuvių diagnostinį testą, kuriame buvo ir teksto suvokimo užduotys. Atliktų testų kokybė pagerėjo 10,2% Remiantis diagnostinių testų analize paaiškėjo, kad m. m. pabaigoje 6,8 % daugiau ketvirtokų parašė diagnostinį matematikos testą aukštesniuoju lygiu. Aukštesnį rezultatą rodo ir NMPP – remiantis 2022 metų rezultatais matematikos testo aukštesnįjį lygį pasiekė 11,9% ketvirtokų. Mokyklos 4-okų matematikos testo rezultato vidurkis yra 4 % didesnis už Telšių savivaldybės vidurkį. 18,6% pagerėjo ketvirtokų skaitymo įgūdžiai – lyginant 2021 m. rudens ir 2022 m. pavasario diagnostinių testų skaitymo rezultatus, paaiškėjo, kad rudenį kokybė siekė 51,1%, o pavasarį – jau 69,7% .  Išanalizavus 2021-2022 m. m. šeštokų rašytus diagnostinius diktantus, paaiškėjo, kad mokinių rašymo gebėjimai pagerėjo 7,4%. Dabar 81,4% šeštokų rašymo gebėjimai siekia aukštesnįjį, pagrindinį ir patenkinamą lygį. 13% pagerėjo aštuntokų rašymo gebėjimai – 86,1% aštuntokų rašto srityje pasiekė aukštesnįjį, pagrindinį ir patenkinamą lygį.  Remiantis 8-ų kl. mokinių gamtos mokslų (geografijos, biologijos ir fizikos) mokymosi pasiekimų 2020-2021m.m. ir 2021-2022m.m. metinių rezultatų palyginimu, matyti, kad 14,9% padaugėjo mokinių, pasiekusių aukštesnįjį lygmenį. Mokymosi pažangumas per dvejus mokslo metus pakilo 0,8 %, 15 kl. iš 16 mokslo metus baigė 100 % pažangumu. |
| 2. Pagalba mokiniui | 2.1. Orientavimasis į mokinio asmenybės tapsmą | 3 | 3 | Rezultatai liko tokie patys | Atlikus apklausą paaiškėjo, kad 86,5% tėvų pastebi, kad įvairių dalykų užduotys darosi sudėtingesnės, todėl jų vaikams reikia daugiau mokytis. 78,7% tėvų pasisakė, kad jų vaikas turi visas galimybes mokykloje išmokti tai, ko reikia. Tėvai pažymėjo, kad mūsų mokykla suteikia pakankamai įvairių dalykų žinių ir įgūdžių šiems rezultatams pasiekti. 87,3% tėvų nurodė, kad mokykloje jų vaiką moko įsivertinti žinias ir 85,8% teigė, kad vaikai mokomi analizuoti savo mokymosi rezultatus. Daugelis tėvų nurodė, kad vaikas žino, kur jam reikia tobulėti ir net 87,3% pažymėjo, kad jų vaikai supranta esminius dalykus. Su teiginiu, kad mokykloje pakankamai dėmesio skiriama mokymui įsivertinti savo žinias, sutinka 99,5 % mokytojų. Kasmet vykstančios karjeros ugdymo dienos plėtė mokinių bendrąsias bei dalykines kompetencijas*.* Mokslo metų pabaigoje visos klasės (95%mokinių) dalyvavo darbinėse ar profesinėse veiklose, susitikimuose. |
|  | 2.2. Orientavimasis į mokinio poreikius | 3 | 3 | Rezultatai pagerėjo | Mokykloje susitarta dėl pagalbos teikimo mokiniams tvarkos. Tai apibrėžia Vaiko individualios pažangos stebėjimo aprašas, Vaiko gerovės komisijos, Mokinių pasiekimų ir pažangos vertinimo, Mokinių pamokų lankomumo apskaitos bei mokyklos nelankymo prevencijos tvarkų aprašai.  2021-2022 m. m. mokykloje dirbo 4 Švietimo pagalbos mokiniui specialistai bei 5 mokytojų padėjėjai. Socialinės pedagoginės pagalbos sulaukė daugiau kaip 50% mokinių, spec. pedagogo ir logopedo – 16,8% mokinių.  Mokiniai (82,3%) ir jų tėvai (90,8%) sutinka, kad jiems ugdymosi rezultatai yra žinomi, nuolat pristatomi, jie supažindinami su mūsų mokyklos mokinių pasiekimais.  96% mokytojų teigia, kad mokymosi užduotis mokiniams planuoja atsižvelgdami į individualius mokinių gebėjimus, juos moko reikiamu tempu, jei reikia - koreguoja mokymo procesą. Mokykloje veikia Namų ruošos klubas, jame apsilankė 30,7 % 5-8 klasių mokinių (68 mokiniai). |
|  | 2.3. Mokyklos bendruomenės susitarimai dėl kiekvieno mokinio ugdymosi sėkmės | 2 | 3 | Rezultatai pagerėjo | 80,8 % tėvų pastebėjo, kad namų darbų krūvis jų vaikui yra optimalus. 2021-2022 m. pagal UP buvo skirta 11 įvairių dalykų konsultacijų. Atskirus dalykus lankė apie 900 mokinių. Pastebėta, kad mokiniai pripažįsta konsultacijų reikalingumą, jas lanko savo noru ar paskyrus dalykų mokytojams. 2021-09-01–2021-12-23 suteikėme 399 konsultacijas mokiniams, kurios buvo skirtos Lietuvos Respublikos švietimo, mokslo ir sporto ministro įsakymu mokymosi praradimams kompensuoti. Bendras mokinių, dalyvavusių konsultacijose skaičius, – 390 (98,5%). Materialiniai mokyklos ištekliai šiemet panaudoti ypač lanksčiai, nes įsigijome daug skaitmeninių įrankių bei priemonių. |
| 3. Ugdymo(si) procesas | 3.1. Ugdymo(si) planavimas | 3 | 3 | Rezultatai šiek tiek pagerėjo | Tinkamas planavimas gerina mokinių išmokimo kokybę, žinias ir įgūdžius. Mokinių apklausa rodo, kad dalykų mokytojai puikiai susiplanavę ugdymo procesą, projektinę veiklą. 85,9% mokinių sako, kad jiems suteikiama pakankamai gimtosios kalbos įgūdžių, 90,9% – matematikos, 88,4% – istorijos ir geografijos žinių. Tėvai taip pat patenkinti ugdymo kokybe – jų vaikams pakankamai suteikiama matematikos (92,2%), informacinių technologijų (86,5%), istorijos ir geografijos (85,1%), gimtosios kalbos (84,4%), užsienio k. (81,5%) žinių.  VGK posėdžiuose nagrinėjamos opios problemos ir numatoma, kaip panaudojant namų ruošos grupės teikiamas galimybes ir dalykų konsultacijas galima problemų turintiems vaikams pasiekti aukštesnių mokymosi rezultatų. Nepatenkinamus pusmečio pažymius turintiems mokiniams mokytojai sudaro individualius pagalbos planus. Mokytojai daugiau nei 179 dienas ir daugiau nei 1210 valandų skyrė savišvietai bei kvalifikacijai kelti. |
| 3.2. Mokymosi lūkesčiai ir mokinių skatinimas | 2 | 3 | Rezultatai pagerėjo | Google Forms apklausa parodė, kad 71,7% mokinių sutinka, kad mokykloje išmokstama, kaip reikia mokytis. Ugdymo procese mokiniai išsikelia mokymosi tikslus, todėl 87,3% mokinių džiaugiasi juos pasiekę. 78,8% mokinių nurodo, kad mokytojai pagiria už pasiekimus. Mokytojai (96,2% respondentų) visiškai sutinka su teiginiu, kad mokykloje viešinami mokinių laimėjimai.  Geriausių rezultatų įvairiose ugdymo srityse pasiekę mokiniai viešai mokyklos bendruomenėje buvo pagerbti mokslo metų pabaigoje vykusioje apdovanojimų šventėje „Metų mokinys“. Į 13 nominacijų pretendavo 46 mokiniai (11,4%). |
| 3.3. Ugdymo(si) organizavimas | 3 | 3 | Rezultatai liko tokie patys | Mokykloje veikia 17 neformalaus ugd. būrelių. Per m. m. organizuotos 5 integruotų veiklų dienos, kuriose dalyvavo 95% mokinių. Darpdalykinė integracija vyksta aktyvaus kolegialaus ryšio metu – pravestos daugiau nei 152 integruotos pamokos. Daugiau nei ketvirtadalis mokytojų (26%) daugiau nei 7% savo dalyko pamokų pravedė kompiuterių klasėse. Mokiniai skatinami aktyviai mentoriauti. Lietuvos švietimo įstaigoms pristatėme 15 min. trukmės filmuką su 6 labiausiai mums pavykusiais mentoriavimo metodais. Mokiniai 4 kartus per metus pildė savo pažangos stėbėjimo lenteles, su mokytojais aptarė rezultatus bei mokymo(si) pokytį. 2 kartus per metus, rudenį ir pavasarį, analizavome diagnostinių testų rezultatus. |
| 3.4. Mokymasis | 2 | 3 | Rezultatai pagerėjo | Apklausa parodė, kad 83% mokinių žino, ką turi išmokti, 89% prisiima atsakomybę už mokymosi rezultatus. Mokytojai diferencijuoja užduotis, todėl 70,8% mokinių pasisako, kad jiems mokytojų skiriamos užduotys yra įveikiamos. 81,9% mokinių pastebi, kad užduotys vis sudėtingėja, todėl reikalauja pastangų mokytis. 80,8% tėvų pažymėjo, kad yra patenkinti mokykla. Mokiniai geba mokytis ir yra motyvuojami mokytis bendradarbiaujant poromis.  Padedant mokytojui mokiniai geba išsikelti mokymosi tikslus, savarankiškai pasirinkti užduočių atlikimo būdą, planuoti bei valdyti laiką. |
| 3.5. (Įsi)vertinimas ugdymui | 2 | 3 | Rezultatai pagerėjo | 77% mokinių pripažįsta, kad moka mokytis, 82,8% mokinių geba įsivertinti savo žinias. Įsivertinimui pradėtos naudoti interaktyvios lentos su programėlėmis Show me, Mentimeter ir Google doc., skaitmeninis reflektavimo įrankis REFLECTUS. Kiekviename kabinete viešai yra pakabinti mokomojo dalyko vertinimo kriterijų aprašai, kurie patvirtinti metodiniuose būreliuose. Mokyklos strateginiame plane numatome tobulinti mokinių vertinimo sistemą. Mokiniai savo ugdymosi pažangą patys įsivertina 4 kartus per pusmetį. Klasės auklėtojai praveda ne mažiau kaip 2 klasės tėvų susirinkimus per metus, kuriuose aptariama individuali mokinių pažanga. |

Ataskaitą parengė direktorės pavaduotoja ugdymui Audronė Pavelskienė